HR
3.5.2023.
Službeni list Europske unije
C 156/31
Objava zahtjeva za registraciju naziva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (2023/C 156/06)
Ova je objava temelj za podnošenje prigovora na zahtjev u skladu s člankom 51.
Uredbe (EU) br. 1151/2012 Europskog parlamenta i Vijeća (1) u roku od tri mjeseca od datuma ove objave.
JEDINSTVENI DOKUMENT
„Sidra da Madeira” EU br.: PGI-PT-02641 – 14.10.2020 ZOI ( ) ZOZP (X) 1.
Naziv „Sidra da Madeira”
2.
Država članica ili treća zemlja Portugal
3.
Opis poljoprivrednog ili prehrambenog proizvoda
3.1.
Vrsta proizvoda Razred 1.8.
Ostali proizvodi navedeni na popisu u Prilogu I. Ugovoru (začini itd.)
3.2.
Opis proizvoda na koji se odnosi naziv iz točke 1.
„Sidra da Madeira” je piće koje se dobiva fermentacijom prirodnog soka prešanog od svježih plodova tradicionalnih i drugih sorti jabuka (Malus domestica Borkh.), a katkad i mješavine jabuka i krušaka (Pyrus communis L.) koje se uzgajaju isključivo na otoku Madeiri.
Proizvodi se u skladu s metodama proizvodnje koje su tradicionalne ili specifične za otok.
To je prirodna jabukovača proizvedena isključivo fermentacijom soka dobivenog rezanjem, mljevenjem, drobljenjem i prešanjem lokalno uzgojenih jabuka, a katkad i krušaka, što znači da je sadržaj šećera i ugljikova dioksida isključivo endogenog podrijetla.
Proizvod postoji i kao gazirana prirodna jabukovača koja u cijelosti ili djelomično postaje pjenušava dodavanjem ugljikova dioksida.
Općenito, ima sljedeće značajke: najmanja alkoholna jakost od 5 % (pri 20 °C), sadržaj fermentabilnog šećera manji od 15 g/l, najmanja ukupna kiselost (u jabučnoj kiselini) od 3 g/l i do najviše 10 g/l, najveći sadržaj hlapljivih kiselina (izraženih kao octena kiselina) od 1,8 g/l i najveći ukupni sadržaj sumporova dioksida (izražen kao SO2) od 200 mg/l.
Ovisno o kombinaciji vrsta i sorti voća, boja jabukovače „Sidra da Madeira” svijetlo je limunsko žuta do slamnatožuta s narančastim nijansama te je bistra ako je filtrirana ili ima nešto sedimenata ako nije filtrirana.
Ima svježu, autentičnu aromu koja otkriva voćni karakter srednjeg do jakog intenziteta, s izraženim notama zelene jabuke, zrele jabuke, dunje i/ili agruma koje čine uravnoteženu, ugodnu cjelinu.
(1) SL L 343, 14.12.2012., str.
1.